Komisijos sprendimas
1999 m. liepos 2 d.
iš dalies keičiantis Sprendimą 98/568/EB, nustatantį specialius reikalavimus, reglamentuojančius Gvatemalos kilmės žuvininkystės produktų importą
(pranešta dokumentu Nr. C(1999) 1828)
(tekstas svarbus EEE)
(1999/487/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 22 d. Tarybos direktyvą 91/493/EEB, nustatančią sveikatos reikalavimus, reglamentuojančius žuvininkystės produktų gamybą ir jų tiekimą į rinką [1], su paskutiniais pakeitimais, padarytais Tarybos direktyva 97/79/EB [2], ypač į jos 11 straipsnį,
(1) kadangi 1998 m. spalio 6 d. Komisijos sprendimo 98/568/EB, nustatančio specialius reikalavimus, reglamentuojančius Gvatemalos kilmės žuvininkystės ir akvakultūros produktų importą [3], 1 straipsnyje teigiama, kad "Dirección General de Servicios Pecuarios (Digesepe) del Ministerio de Agricultura, Ganadería y Alimentación" - tai kompetentinga Gvatemalos institucija, galinti patikrinti ir patvirtinti, kad žuvininkystės ir akvakultūros produktai atitinka Direktyvos 91/493/EEB reikalavimus;
(2) kadangi, pertvarkius Gvatemalos Vyriausybę, institucija, kompetentinga išduoti žuvininkystės produktų sveikatos sertifikatą, (Digesepe) buvo pakeista "Area de Inocuidad de Alimentos - Unidad de Normas y Regulaciones (AIA - UNR)" ir ši nauja institucija gali veiksmingai patikrinti, kaip yra taikomi galiojantys įstatymai; kadangi dėl to būtina pakeisti Sprendime 98/568/EB minėtą kompetentingos institucijos paskyrimą ir šio sprendimo A priede nurodytą sveikatos sertifikato pavyzdį;
(3) kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Komisijos sprendimas 98/568/EB iš dalies pakeičiamas taip:
1) 1 straipsnis pakeičiamas taip:
"1 straipsnis
Ministerio de Agricultura, Ganaderia y Alimentación, Area de Inocuidad de Alimentos - Unidad de Normas y Regulaciones (AIA - UNR) - tai Gvatemalos kompetentinga institucija, galinti patikrinti ir patvirtinti, kad žuvininkystės ir akvakultūros produktai atitinka Direktyvos 91/493/EEB reikalavimus."
2) A priedas pakeičiamas šio sprendimo priedu.
2 straipsnis
Šis sprendimas skirtas valstybėms narėms.
Priimta Briuselyje, 1999 m. liepos 2 d.